| *Marmota bobak* |
| --- |
| Marmotas bobac segundo un debuxo de 1883. |
| Estado de conservación |
| Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Mammalia |
| Orde: | Rodentia |
| Familia: | Sciuridae |
| Subfamilia: | Sciurinae |
| Xénero: | *Marmota* |
| Especie: | ***M. bobak*** |

 |
| Nome binomial |
| *Marmota bobak*Müller, 1776 |
| Distribución da marmota bobak.Distribución da marmota bobak. |

A **marmota bobak** ou **marmota das estepas** é unha especie de roedor esciuromorfo da familia Sciuridae que habita nas estepas de Ucraína, Rusia e Asia Central. O seu nome procede de *baibak*, palabra pola que se coñece no seu lugar de orixe.

Distribución
------------

É a única marmota presente en Europa canda a marmota alpina (*Marmota marmota*). Antano amplamente difundida (chegando até Siberia oriental e os límites de Manchuria), hoxe en día áchase reducida a distintas poboacións illadas en zonas protexidas, froito do intenso arrasamento do seu hábitat natural e da caza indiscriminada. Habita tanto en zonas chás como nas cordilleiras dos Urais, o Hindu Kush e o Himalaia, e a meseta do Tíbet.

Características
---------------

É unha especie de pequeno tamaño e formas máis gráciles que as das outras marmotas. O corpo mide 58 centímetros aos que se lle engaden 14,5 cm da cola. A pelaxe é curta e de cor terra, para camuflarse no medio.

Historia natural
----------------

Trátase dun animal social que vive en grupos familiares. Estes habitan nun tobo usado durante xeracións, que pode chegar a medir 100 metros de lonxitude e ter até tres entradas distintas, co fin de acceder rapidamente á seguridade do seu interior se aparece algunha ameaza nas zonas circundantes. A profundidade das galerías pode chegar aos 4 metros, conducindo a distintas cámaras de hibernación e cría que se conectan entre si baixo terra. No caso de que penetre nela algún depredador, as marmotas contan con túneles máis finos polos que escapan ao exterior rapidamente. Durante a hibernación, os animais reúnense en grupos de 12 a 15 individuos que se apelotonan para darse calor entre si. Tamén desenvolven unha importante concentración de graxa subcutánea tras atiborrarse de comida durante os tres meses de verán.

A caza humana segue sendo a principal ameaza para esta especie, que non está regulada nos países onde a marmota bobac habita.

Subespecies
-----------

Coñécense dúas subespecies de *Marmota bobak*:

* *Marmota bobak bobak*
* *Marmota bobak tschaganensis*

Notas
-----

1. ↑  Tsytsulina, K. Zagorodnyuk, I. Formozov, N. & Sheftel, B. (2008). "*Marmota bobak*. En: IUCN 2010. IUCN Red List of Threatened Species. Version 2010.2" (en inglés). Consultado o 17 de febreiro de 2022.
2. 1 2  IUCN (International Union for Conservation of Nature) 2008. Marmota bobak. In: IUCN 2015. The IUCN Red List of Threatened Species. Version 2015.2.. Consultado o 10 de xullo de 2015.
3. ↑  "Wilson, D. E. & Reeder, D. M. (editors). 2005. *Mammal Species of the World. A Taxonomic and Geographic Reference* (3rd ed).". Arquivado dende o orixinal o 10 de outubro de 2012. Consultado o 01 de setembro de 2012.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Marmota bobak*** |

|  |  |
| --- | --- |
|  | Wikispecies posúe unha páxina sobre:  ***Marmota bobak*** |

|  |  |
| --- | --- |
| Control de autoridades | 
* Wd: Q650126
* BRE: 1845762

 |

|  |  |
| --- | --- |
| Identificadores taxonómicos | 
* ADW: Marmota\_bobak
* EOL: 312104
* EPPO: MAROBO
* EUNIS: 17352
* FE: 305727
* FE-New: ID
* GBIF: 2437375
* iNaturalist: 46079
* IRMNG: 11287551
* ITIS: 632379
* IUCN: 12830
* MSW: 12400928
* NCBI: 93158

 |